
Мектепке дейінгі шақта баланың өзге адамдарға қатысты дербес ішкі ұстанымы «менінің» және қылықтарының айқындалуымен, ересектер әлеміне, олардың іс-әрекетіне, өзара қатынастарына деген зор қызығушылығымен сипатталады. Балалар қоғамы - бүлдіршіннің жан-жақты дамуына қажет жағдайлардың бірі. Бала құрдастарымен қарым-қатынаста қызығушылықтары мен талпыныстарына  қоғамдағы тәжірибе негізінде қол жеткізеді. Отбасынан тыс құрдастарымен қарым-қатынас үлкен ресмилікті, қатынастарды орнату іскерлігін, серіктесінің мінезін есепке алуды талап етеді. Жақындардың арасындағы қолайлы әрекеттер мен әдеттер бөгде адамдармен қарым-қатынаста қолдануға келмейді. Баланың құрдастарымен қарым-қатынастарын орнату іскерліктерінен оның адамдар қоғамындағы өмірге даярлығынан басталады. Алдымен балалар бақшасында немесе мектепке, болашақта студенттік өмірде немесе өндірістік ұжымда бұл қарым-қатынас жалғасын табады. Балалар тобының басқа да қоғам мүшелерімен шынайы қатынастары ұжымшылдық қатынастарды орнатумен шектелмей, баланың санасезімін де арттырады. Баланың құрдастарына, қалыптасып келе жатқан ұжымның пікіріне бағдарлануы оның әлеуметтік сезімдерін де қалыптастырады. Баланың ұжым, топ, команда туралы түсінігі кеңейеді. Топ пен командада дербестілікке, топтың мүддесін ұстану қабілетіне, жанашырлыққа үйренеді. Басқа баламен бірігіп әрекет ету қарымқатынастың арнайы дағдыларынсыз жүзеге асырылуы мүмкін емес. Бала қатынастарын реттеу үшін, кұрдастарының ықыласынан айырылып қалмас үшін өзара қатынастың әртүрлі амалдарын қолдануға үйренеді. Бала жаңа қатынастарды орнатудың барысында өзі үшін таныс балалардың тобындағы әрекеттерінің еркіндігін айқындайтын мінезқұлықтың көптеген түрлерін ашады. Баланың қоғамдағы  қарымқатынасы үшін олардың сөйлеу тілінің дамуы өте маңызды. Ойын жағдайы әрбір баладан қатынасудың нақты қабілеттілігін талап етеді. Егер ол ойын барысына қатысты өз ойын түсінікті етіп жеткізе алмаса, ол бірге ойнаған достарының сөзін түсінуге қабілетсіз болады, яғни құрдастары үшін бұл әлдеқандай қиындық тудыруы мүмкін. Тіл - қарымқатынастың тілдесу құралы. Мектепке дейінгі бала ана тілін жақсы меңгереді. Алайда, оның жағдайы жағдаяттық, ол баланың дербес әрекеттерін аса реттей қоймайды. Осы шақта баланың сөздік қоры біршама молаяды және тілдің грамматикалық құрылысы ары қарай жетіледі. Тілдің мінез-құлықты реттеп, психикалық үдерістердің барлық түрлерін жүзеге асырудағы қызметі артады, сонымен қатар балада ішкі сөйлеу қалыптасады. Бала тілінің дұрыс әрі дер кезінде дамуы, баланың ана тілін өз уақытында меңгеруі оның тұлғалық дамуының және қоғамдағы қарым-қатынасты реттеуінің маңызды шарты.

